Jos vaatteista, lakanoista yms. irtoaa väriä, joka huolestuttaa, kannattaa asua selvittää ensisijaisesti tuotteen myyneen yrityksen tai tuotteen valmistajan kanssa. Tuotteen myyjällä on vastuu siitä, että kuluttajille myydään vain lainsäädännön vaatimukset täyttäviä tuotteita, jotka eivät aiheuta käyttäjälle terveysvaaraa. Myyjän velvollisuuksiin kuuluu myös kertoa kuluttajalle, sisältääkö tuote ns. erityistä huolta aiheuttavia aineita tai onko esine käsitelty biosidilla.
Tukes valvoo, että kemikaalilainsäädännössä asetettuja rajoituksia ja ilmoitusvelvollisuuksia tiettyjen terveydelle tai ympäristölle haitallisiksi tunnistettujen aineiden käytölle esineissä noudatetaan. Kaikkien esimerkiksi ärsyttäviksi tai herkistäviksi luokiteltujen kemikaalien käyttöä esineissä, kuten muovi- ja kumituotteissa ei ole kuitenkaan kielletty lainsäädännössä.
Kuluttajansuojan osalta ohjeita ja sovitteluapua antaa kuluttajaneuvonta.
Lisätietoa kuluttajan oikeudesta kysyä. Sivuilla on myös mallilomake, jota voi hyödyntää.